Radetzky Mars. | Die Vryburger
Die Radetzky Mars, Op.228 is deur Johann Strauss Snr. in 1848 gekomponeer. Hy het dit opgedra aan Veldmaarskalk Joseph Radetzky von Radetz en die stuk het gou gewild geraak onder soldate. Die aard van die mars is eerder feestelik as seremonieel.
Strauss het opdrag gekry om iets te komponeer om die Slag van Custova te gedenk wat onder die bevel van die Veldmaarskalk gewen is.
Toe dit die eerste keer vir die Oostenrykse offisiere gespeel is, het hulle spontaan begin hande klap by die koorgedeelte. Hierdie tradisie, sagte, ritmiese, handeklap aan die begin, gevolg deur uitbundige geklap by die herhaling daarvan, word vandag nog gehadhaaf deur lede van ‘n gehoor wat die tradisie ken.
Die Weense Filharmoniese-orkes se Nuwejaarskonserte sluit elke konsert met hierdie mars af. Die tradisie is ook dat die orkes die mars begin terwyl die dirigent van die podium af is en dan stadig nader stap. Dit het nou tradisie geword dat die dirigent eerder die publiek se handeklap beheer as die orkes dirigeer.
In hierdie uitvoering is die dirigent Riccardo Muti wat voor (of partykeer met sy rug) die befaamde orkes dirigeer. Let op hoe hy telkens wanneer die handeklap hard is, tog ‘n groot teken ook na die orkes gooi.
Foto – Joseph Radetzky von Radetz standbeeld
4 thoughts on “Radetzky Mars.”
Paul Kruger May 13, 2014 at 7:13 pm
Heerlik! Hartlik dank vir hierdie bydrae. Die skakel in die artikel kon my ongelukkig nie by die aangewese plek in YouTube uitbring nie, maar as mens “Neujahrskonzert der Wiener Philharmoniker 2014” op “Google” intik, kom jy ook daar uit. Ek raai dit aan vir almal wat reken die ideaalbeeld van ons “kultuur” bestaan uit (Ingilse) rugby, Amerikaanse “country” musiek en “Bietjie-bietjie-lam” of “Skarumba”…. Doen so voort, Vryburger.
Andries May 13, 2014 at 8:20 pm
As jong weermaglid en later n polisieman, het ek menigmaal op die mars gemarsjeer. Trots . Dis wat jy ervaar het. Na my mening is Duitse musiek, veral hul volksliedere van die beste bewoord en getoonset. Ons voorvaders was wys genoeg om vele van ons eie volksliedere aan die Duitse stam te ontleen.
Vesting May 13, 2014 at 11:24 pm
Wie sou van Veldmaarskalk Radetzky von Radetz geweet het as dit nie vir ’n stukkie mooi musiek was nie?
Wie sou van die mooi Nuwejaarskonserttradisie in Wene en van Ricardo Muti geweet het as dit nie vir Die Vryburger was nie?
Dankie dat ons kan deel in die inspirasie uit die ryke skatte van ons kultuurerfenisse.
(Sê dit dalk iets dat Johann Strauss snr. gemarsjeer het en Johann Strauss jnr. gewals het?)
AH Olivier May 15, 2014 at 7:51 am
Net so jammer die befaamde en beroemde André Rieu wil ‘n meer verteenwoordigende gehoor in Suid-Afrika hê. Hy sal dalk lank daarvoor wag want Johann Strauss is nie eintlik hulle voorkeur musiek nie.